CELEX: 62008CA0475
Language: sk
Date: 2009-12-03 00:00:00
Title: Vec C-475/08: Rozsudok Súdneho dvora (šiesta komora) z  3. decembra 2009 — Európska komisia/Belgické kráľovstvo (Nesplnenie povinnosti členským štátom — Smernica 2003/55/ES — Vnútorný trh so zemným plynom — Konečné určenie správcov siete — Rozhodnutie o udelení výnimky novým významným plynárenským infraštruktúram z uplatnenia niektorých ustanovení tejto smernice — Povinnosť uverejnenia, konzultácie a oznámenia)

30.1.2010   
            
            
               SK
            
            
               Úradný vestník Európskej únie
            
            
               C 24/14
            
         Rozsudok Súdneho dvora (šiesta komora) z 3. decembra 2009 — Európska komisia/Belgické kráľovstvo
   (Vec C-475/08) (1)
   
   (Nesplnenie povinnosti členským štátom - Smernica 2003/55/ES - Vnútorný trh so zemným plynom - Konečné určenie správcov siete - Rozhodnutie o udelení výnimky novým významným plynárenským infraštruktúram z uplatnenia niektorých ustanovení tejto smernice - Povinnosť uverejnenia, konzultácie a oznámenia)
   2010/C 24/22
   Jazyk konania: francúzština
   
      Účastníci konania
   
   
      Žalobkyňa: Európska komisia (v zastúpení: M. Patakia a B. Schima, splnomocnení zástupcovia)
   
      Žalovaný: Belgické kráľovstvo (v zastúpení: C. Pochet, splnomocnený zástupca, J. Scalais a O. Vanhulst, advokáti)
   
      Predmet veci
   
   Nesplnenie povinnosti členským štátom — Neprijatie všetkých ustanovení nevyhnutných na dosiahnutie súladu s článkami 7, 11, 18, v spojení s článkom 25 ods. 2, ako aj s článkom 22 ods. 3 písm. d) a e) a s článkom 4 smernice Európskeho parlamentu a Rady 2003/55/ES z 26. júna 2003 o spoločných pravidlách pre vnútorný trh so zemným plynom, ktorou sa ruší smernica 98/30/ES (Ú. v. EÚ L 176, s. 57; Mim. vyd. 12/002, s. 230) — Neustanovenie správcov prepravných a distribučných sietí skvapalneného zemného plynu — Absencia povinnosti uverejniť rozhodnutie o udelení výnimky novým významným plynárenským infraštruktúram z uplatnenia smernice — Absencia povinnosti konzultácie iných členských štátov alebo iných regulačných orgánov, ktorých sa týkajú prípady prepojenia týchto infraštruktúr
   
      Výrok rozsudku
   
   
               1.
            
            
               Belgické kráľovstvo si tým, že nepristúpilo ku konečnému určeniu správcov prepravných zariadení, zásobníkov a zariadení pre skvapalnený zemný plyn podľa článku 7 smernice Európskeho parlamentu a Rady 2003/55/ES z 26. júna 2003 o spoločných pravidlách pre vnútorný trh so zemným plynom, ktorou sa ruší smernica 98/30/ES, a neprebralo článok 22 ods. 3 písm. d) a e) tejto smernice, nesplnilo povinnosti, ktoré mu vyplývajú z týchto ustanovení.
            
         
               2.
            
            
               Belgické kráľovstvo je povinné nahradiť trovy konania.
            
         
      (1)  Ú. v. EÚ C 32, 7.2.2009.